b'\n_START_ARTICLE_\nMETAR\n_START_PARAGRAPH_\nMETAR on s\xc3\xa4\xc3\xa4havainnon standardoitu tallennus- ja viestitysmuoto, jota k\xc3\xa4ytet\xc3\xa4\xc3\xa4n lentos\xc3\xa4\xc3\xa4palvelussa. Se on Yhdysvaltain NOAA:n mukaan lyhenne ranskankielisist\xc3\xa4 sanoista "METeorological Aerodrome Report" ja ranskalaisten mukaan lyhenne sanoista "METeorological Airport Report"._NEWLINE_Siin\xc3\xa4 ilmoitetaan lentokent\xc3\xa4n l\xc3\xa4mp\xc3\xb6tila-, n\xc3\xa4kyvyys- ilmanpaine- ja s\xc3\xa4\xc3\xa4ilmi\xc3\xb6tietoja kuten synop-sanomassakin ja sen lis\xc3\xa4ksi mm. ilmanpaine merenpinnassa (QNH), kiitotien\xc3\xa4kyvyys (RVR) ja eri pilvikerrosten korkeuksia._NEWLINE_Havainto tehd\xc3\xa4\xc3\xa4n yleens\xc3\xa4 puolen tunnin v\xc3\xa4lein ja se v\xc3\xa4litet\xc3\xa4\xc3\xa4n kansainv\xc3\xa4lisess\xc3\xa4 ilmaliikenteen viestiverkossa._NEWLINE_Ker\xc3\xa4ttyjen tietojen perusteella voidaan tehd\xc3\xa4 lentosuunnitelmat (reitti, varakentt\xc3\xa4, polttoaineen tarve)._NEWLINE_S\xc3\xa4\xc3\xa4n merkitt\xc3\xa4v\xc3\xa4sti muuttuessa metarien v\xc3\xa4lill\xc3\xa4 tehd\xc3\xa4\xc3\xa4n SPECI-sanoma, jonka koodi on kuten METARissa. SPECI-sanomaa k\xc3\xa4ytet\xc3\xa4\xc3\xa4n Suomessa vain sotilasilmailussa._NEWLINE_METAR-sanomia voi lukea mm. Yleisradion Teksti-TV:n sivuilta 428-429.\n_START_SECTION_\nMuut lyhenteet\n_START_PARAGRAPH_\nKun asemalla ei ole tehty mittauksia viesti lyhenee muotoon: NIL= tai NO INFORMATION=_NEWLINE_Koodisana CAVOK on lyhenne englannin kielen sanoista \xe2\x80\x9dCeiling And Visibility OK\xe2\x80\x9d. Sit\xc3\xa4 k\xc3\xa4ytet\xc3\xa4\xc3\xa4n kun s\xc3\xa4\xc3\xa4tila t\xc3\xa4ytt\xc3\xa4\xc3\xa4 seuraavat ehdot: operatiivisesti merkitt\xc3\xa4vi\xc3\xa4 pilvi\xc3\xa4 ei esiinny (ei pilvi\xc3\xa4 5\xc2\xa0000\xc2\xa0ft alapuolella ja CB- tai TCU-pilvi\xc3\xa4 ei esiinny), n\xc3\xa4kyvyys v\xc3\xa4hint\xc3\xa4\xc3\xa4n 10\xc2\xa0km ja ei merkitt\xc3\xa4vi\xc3\xa4 s\xc3\xa4\xc3\xa4ilmi\xc3\xb6it\xc3\xa4. Mik\xc3\xa4li operatiivisesti merkitt\xc3\xa4vi\xc3\xa4 pilvi\xc3\xa4 ei esiinny mutta lyhenteit\xc3\xa4 CAVOK tai SKC ei voida k\xc3\xa4ytt\xc3\xa4\xc3\xa4, ilmoitetaan pilvet lyhenteell\xc3\xa4 NSC (No Significant Cloud).'